# Bartimaeus-trilogien

### Fra Wikipedia, den frie encyklopedi

Bartimaeus-trilogien er en fantasyserie skrevet av Jonathan Stroud, lansert som en serie av tre romaner mellom 2003 og 2005.

De tre romanene er:

- Amuletten fra Samarkand (2003)
- Golemens øye (2004)
- Ptolemy's Gate (2005)

Tittelfiguren, Bartimaeus, er en femtusenår gammel djinni, en ånd med krefter av omtrent middels styrke. Historien er fortalt fra synspunktet til fire figurer, magikeren John Mandrake (født Nathaniel), djinnien Bartimaeus, den opprøreren Kitty Jones, og av og til folioten Simpkin.

### [rediger] Handling

De tre romanene finner sted i et parallelt univers til vårt eget, selv om flere av byene, landene, hendelsene og personene er fra vår egen historie (som Praha, Solomon, Romerriket, William Gladstone, Den amerikanske revolusjon osv.). Det er vår egen verden som den ville vært hvis mektige magikere styrte, og hadde styrt de siste par hundre årene.

I det parallelle universet fra historien er det et slags føydalsamfunn (det britiske monarkiet er nevnt i forbifarten, men det blir sagt at det er styrtet lenge før handlingen i boken finner sted) der folket hovedsakelig er delt inn i to klasser. Magikerne er den styrende klassen som har de viktige setene i parlamentet. Magikerne har begrensede krefter på egen hånd, og utfører vanligvis magi indirekte ved å tilkalle, binde og kontrollere forskjellige typer ånder, samt å lage magiske gjenstander der åndene kan sperres inne for å utføre en spesiell type magi.

Resten av folket er de som ikke kan påkalle magien. Disse blir holdt på plass ved at parlamentet bruker frykt mot dem, og ikke involverer dem i tingenes tilstand. Enkelte av de andre blir født med en motstand mot magien, eller en måte å se at det er magi i nærheten på.

Bøkene blander det moderne England med tidligere epoker. Det London vi møter i trilogien har fortsatt Crystal Palace stående, som i virkeligheten ble ødelagt i brann i 1936. Det er her seriens klimaks oppstår. På grunn av at det blir nevnt i bøkene at trilogien finner sted hundre år etter William Gladstones død (1898), er det klart at handlingen ikke finner sted i 1936. Fly og epost blir nevnt, så det kan antas at handlingen finner sted i den moderne tid. Tower of London blir fortsatt brukt som fengsel. En lysekrone i den første boken blir sagt å inneholde «krystall tatt fra Versailles ruiner», og det antydes at Frankrike, Tyskland og Italia hører til Storbritannia. Storbritannias hovedrival er det Tsjekkiske riket, som har mistet en del makt, men fortsatt motsetter seg Storbritannia.

I den tredje boken er krigen mot de «amerikanske koloniene» en av hovedgrunnene til at det vanlige folket gjør opprør. Storbritannia har tydeligvis beholdt makten i Nord-Amerika, og sender armeer dit for å nedtrykke opprør.

### [rediger] Oversikt over trilogien

Etter som bøkene utvikler seg tydeliggjør tre sykler seg. Den første og største fra hovedplottet er oppstandelsen og fallet av London som en verdensmakt. Nummer to og tre er mer personlige, gutten som endres fra en stakkarslig, men nobel Nathaniel, til den maktsyke og arrogante John Mandrake, og tilbake igjen til den gutten han var, og Kitty og Bartimaeus, som har et av de mest uvanlige forholdene noen sinne mellom et menneske og en ånd, og som gjenskaper hverandres tro på sin egen rase.

#### [rediger] Amuletten fra Samarkand (orig. The Amulet of Samarkand)

Den første boken i serien introduserer Nathaniel som den begavede tolvårige læregutten til en middelaldrende magiker, der Nathaniel får sine første leksjoner i magiens kunst. Da magikeren Simon Lovelace offentlig ydmyker Nathaniel, bestemmer han seg for å få sin hevn ved å stjele en kraftig amulett fra Lovelace. Uten at læremesteren hans vet om det, begynner Nathaniel studien av avanserte magiske besvergelser på egen hånd, slik at han til slutt er i stand til å kalle til seg djinnien Bartimaeus og gjøre ham til sin slave. Bartimaeus på sin side overhører Nathaniels fødselsnavn, noe som gjør Nathaniels makt over ham mye mindre (siden Bartimaeus nå kan kaste besvergelsene til Nathaniel tilbake på ham ved hjelp av fødselsnavnet hans). Ting går raskt galt, og Bartimaeus og Nathaniel finner til slutt ut at de er fanget mellom magisk spionasje, mord, utpressing og opprør, der Nathaniel til slutt bekjemper en svært kraftig eksistens, Ramuthra, og en opprørsk Lovelace.

#### [rediger] Golemens øye (orig. The Golem's Eye)

Den andre boken tar opp igjen handlingen omtrent tre år senere, etter at Nathaniel har blitt juniormagiker som er på vei opp rangsstigen i parlamentet. I denne boken introduseres Kitty Jones som en viktig figur. Hun er en del av opprørsbevegelsen som forsøker å gjøre slutt på den trykkende styringen til magikerne. Nathaniel får i oppgave fra sine overordnede å styrte opprørsbevegelsen, samt ta medlemmene til fange. Oppgaven gjøres vanskeligere da en tilsynelatende udødelig golem gjør tilfeldige angrep på London. Til Bartimaeus store fortvilelse bestemmer Nathaniel seg for igjen å påkalle djinnien slik at han kan hjelpe ham i å finne ut av hvor golemen kommer fra, samt redde Nathaniels gode navn og rykte.

#### [rediger] Ptolemy's Gate

I den siste boken i serien er Nathaniel seniormagiker og et medlem av regjeringen, en eliteklasse av magikere i parlamentet. Bartimaeus er fortsatt fanget på Jorden av Nathaniel, og blir behandlet med forakt. I mellomtiden har Kitty Jones skjult seg under jorden og fullført sin forskning på magi og ånder. Hun håper at hennes forkning vil hjelpe henne med å gjøre slutt på den endeløse konflikten mellom ånder og mennesker. Hovedplottet i denne historien er en konspirasjon for å styrte regjeringen som fører til den farligste trusselen noen sinne i magiens historie. Sammen forsøker Nathaniel, Bartimaeus og Kitty å redde London fra denne farlige trusselen.

Bartimaeus forteller oss at det er en uendelig syklus som pågår, der magikerne tar makten over de andre, magikerne tilkaller ånder, åndene sprer magi over hele byen, noen av de andre får en motstand mot denne magien, de andre gjør opprør mot magikerne, magikerne blir styrtet, og åndene går tilbake til det andre stedet helt til et nytt magisk rike kommer til makten, og det hele starter på nytt. Denne syklusen viser seg å være hovedplottet, med ødeleggelsen av London. Bartimaeus refererer til andre magiske riker som har eksistert i løpet av hans lange liv, som Bagdad og Egypt, alle riker som har mistet makten til slutt.

### [rediger] Figurene

#### [rediger] Bartimaeus

En av hovedfigurene i trilogien, og figuren trilogien er oppkalt etter. Bartimaeus er en sarkastisk djinni. Han gir gjerne komiske forklaringer i form av fotnoter som kan gi et mer forklarende synspunkt på hans tidligere erfaringer, samt naturen til ånder og magi.

En av Bartimaeus viktigste mestre er Ptolemy, som var en veldig snill mester til Bartimaeus, og som ga ham tre store gaver. Den første gaven var at han behandlet Bartimaeus som en likeverdig, noe de fleste magikere aldri gjør. Den andre gaven var at han ga Bartimaeus friheten til å gå på Jorden, samt det andre stedet. Den siste gaven var at da døden var uungåelig, ofret han sine siste sekunder i live for å sende Bartimaeus til det andre stedet, og således redde livet hans. Denne siste gaven ble senere gjentatt av Nathaniel i kampen mot Nouda.

I den første boken i trilogien får Bartimaeus vite den unge magikeren Nathaniels fødselsnavn, og dermed får han noe makt over ham. Denne kunnskapen kompliserer ting for Nathaniel, noe Bartimaeus syns er underholdende.

#### [rediger] Nathaniel/John Mandrake

En av de tre viktigste figurene i serien. I den første boken forpurrer han planene til opprørerne som vil styrte den sittende regjeringen, samtidig som han redder livet til den sittende statsministeren, Rupert Deveraux. I den andre boken, etter å ha fått en juniorstilling i regjeringen, arbeider han med å stoppe diverse angrep på London. I den tredje boken blir han fanget i en revolusjon åndene forsøker å gjennomføre på Jorden. I løpet av trilogien blir Nathaniel, den uskyldige med kunnskapssøkende unge gutten, gjort om til den arrogante John Mandrake, en maktsyk ungdom. Ved slutten av bok nummer tre har han imidlertid blitt noe mer ansvarlig og ærlig, mer lik sitt yngre jeg.

#### [rediger] Kathleen (Kitty) Jones

Kitty er en av de vanlige menneskene på Jorden. Hun blir såvidt introdusert i bok nummer en, men det er først i bok nummer to at handlingen virkelig dreier seg om henne i tillegg til de andre hovedpersonene. Kitty lar seg lure til å slippe løs en forferdelig afrit i gatene i London, etter at hun har blitt med i den anti-magiske opprørsbevegelsen. I bok nummer tre får hun en viktigere rolle, da hun forsøker å gjøre slutt på hatet som har oppstått mellom ånder og mennesker. Hun følger i fotsporene til Bartimaeus tidligere mester Ptolemy, og reiser til det andre stedet.

## [rediger] Eksterne lenker

- Offisiell nettside

Hentet fra «http://no.wikipedia.org../../../b/a/r/Bartimaeus-trilogien.html»

Kategorier: Fantastiske bøker | Trilogier

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- English
- עברית
- Italiano
- 日本語
- Suomi